Z A P I S N I K
8. sjednice Vijeća Gradske četvrti Podsljeme
održane 29. siječnja 2018. u objektu MO Gračani, Isce 15,
s početkom u 10,00 sati


Nazočni članovi Vijeća Gradske četvrti Podsljeme: Nenad Cebić, Danijel Jagušt, Zdravko Jambrešić, Mario Jurin, Krešimir Kompesak, Snježana Punjek, Željko Sačić, Pero Semrem, Emil Tafra, Drago Topolovec i Zlatko Večerin

Drugi nazočni: Goran Rogić i Igor Perak, Gradski ured za mjesnu samoupravu

Sjednicu otvara gospodin Krešimir Kompesak, predsjednik Vijeća Gradske četvrti Podsljeme i pozdravlja sve nazočne.
Predsjednik konstatira da je na sjednici nazočno svih 11 članova Vijeća, čime su stečeni uvjeti za raspravu i pravovaljano odlučivanje.
Prije utvrđivanja dnevnog reda, predsjednik otvara raspravu o zapisniku 7. sjednice Vijeća Gradske četvrti Podsljeme. Bez primjedbi, jednoglasno je verificiran zapisnik 7. sjednice Vijeća Gradske četvrti Podsljeme.

Predsjednik Vijeća otvara raspravu o prijedlogu dnevnog reda.
Bez rasprave, Vijeće Gradske četvrti Podsljeme jednoglasno donosi sljedeći


DNEVNI RED:


1. Izmjena Financijskog plana Gradske četvrti Podsljeme 2017. – donošenje zaključka
2. Izmjena Plana komunalnih aktivnosti Gradske četvrti Podsljeme za 2017. – donošenje  
    zaključka
3. Izmjena Programa održavanja komunalne infrastrukture na području Gradske četvrti                                            
    Podsljeme za 2017. – donošenje zaključka
4. Prijedlog Izvještaja o radu Vijeća Gradske četvrti Podsljeme 2017.
5. Prijedlog Programa rada Vijeće Gradske četvrti Podsljeme 2018.
6. Prijedlog Financijskog plana Gradske četvrti Podsljeme 2018.
7. Prijedlog Programa održavanja komunalne infrastrukture na području Gradske četvrti        
    Podsljeme za 2018.
8. Pitanja, prijedlozi i obavijesti


Ad.1. Plan komunalnih aktivnosti Gradske četvrti Podsljeme 2017.

Predsjednik Vijeća objašnjava kako se radi samo o usklađivanju Financijskog plana za 2017. sa izmjenama Proračuna Grada Zagreba iz prosinca 2017. Iz tog razloga treba uskladiti Financijski plan, Plan komunalnih aktivnosti te Program održavanja komunalne infrastrukture za 2017.

Bez rasprave, Vijeće jednoglasno donosi Zaključak o izmjeni Financijskog plana Gradske četvrti Podsljeme za 2017. Isti se nalazi u privitku ovog zapisnika.
Ad 2. Izmjena Plana komunalnih aktivnosti Gradske četvrti Podsljeme za 2017.

Predsjednik Vijeća objašnjava kako je na tragu prve točke dnevnog reda i Izmjena Plana komunalnih aktivnosti za 2017. Ističe kako su izbačene stavke koje se odnose na radove na Crkvenim objektima, koje su prebačene pod stavke „Donacije“ unutar Financijskog plana.

Bez rasprave, Vijeće jednoglasno donosi Zaključak o izmjeni Plana komunalnih aktivnosti Gradske četvrti Podsljeme za 2017. Isti se nalazi u privitku ovog zapisnika.

Ad 3. Izmjena Programa održavanja komunalne infrastrukture na području Gradske četvrti Podsljeme 2017.

Predsjednik Vijeća objašnjava kako se i ovdje radi o usklađenju sa Izmjenama financijskog plana te da nema nikakvih suštinskih promjena.
Bez rasprave, Vijeće jednoglasno donosi Zaključak o izmjeni Programa održavanja komunalne infrastrukture na području Gradske četvrti Podsljeme za 2017. Isti se nalzi u privitku ovog zapisnika.

Ad 4. Prijedlog Izvještaja o radu Vijeća Gradske četvrti Podsljeme u 2017.

Predsjednik Vijeća ističe kako su svi dobili Prijedlog izvještaja o radu te predlaže usvajanje istog.
Bez rasprave, Vijeće jednoglasno donosi Izvještaj o radu Vijeća Gradske četvrti Podsljeme za 2017. Isti se nalazi u privitku ovog zapisnika

Ad 5. Prijedlog Programa rada Vijeće Gradske četvrti Podsljeme 2018.

Predsjednik Vijeća objašnjava kako je Program rada Vijeća na tragu prošlogodišnjih programa te predlaže usvajanje u predloženom obliku.

Bez rasprave, Vijeće jednoglasno donosi Program rada Vijeća Gradske četvrti Podsljeme u 2018. Isti se nalazi u privitku ovog zapisnika.

Ad 6. Prijedlog Financijskog plana Gradske četvrti Podsljeme za 2018.

Predsjednik Vijeća objašnjava kako je isti iznos Financijskog plana kao i u 2017., ali je manji iznos za Plan komunalnih aktivnosti

Ad 7. Prijedlog Programa održavanja komunalne infrastrukture na području Gradske četvrti Podsljeme 2018.

Predsjednik Vijeća objašnjava kako je navedeni iznos raspoređen na temelju prošlogodišnje potrošnje sredstava za održavanje komunalne infrastrukture. Nakon kraće rasprave, zaključeno je da se zatraži detaljna specifikacija ovih sredstava, nakon lega je jednoglasno donesen Program održavanja komunalne infrastrukture na području Gradske četvrti Podsljeme za 2018.





Ad 8. Pitanja, prijedlozi i obavijesti

Emil Tafra pita tko određuje raspodjelu i korištenje novaca po gradskim četvrtima?
Predsjednik Vijeća odgovara kako se novci raspodjeljuju po utvrđenim kriterijima (površina, broj stanovnika i stanje komunalne infrastrukture) te zbog malog broja stanovnika Gradska četvrt Podsljeme loše prolazi u toj raspodjeli.

Nenad Cebić pita zna li se što oko prijavljenih oštećenja u ulicama Punjeki i Cebići mali te kada će Gradska Plinara provesti plin u ulici Markuševečka Dubrava 14-20?
Predsjednik Vijeće odgovara kako će provjeriti traženo.

Željko Sačić pita da li je moguće da se iz sredstava „Ostali nespomenuti rashodi“ financira novčani poklon za rođenje djeteta?
Predsjednik Vijeća odgovara kako isto nije moguće, jer navedeno financira Grad Zagreb iz svog programa.

Emil Tafra pita postoji li bolje prometno rješenje za križanje Jazbina-Markuševečka cesta?
Predsjednik Vijeća odgovara kako je već održan očevid na navedenu temu te je utvrđeno da ne postoje tehničko-prometni uvjeti za neko drugo rješenje.

Danijel Jagušt objašnjava da će izvještaj o radu Udruge za očuvanje Šestina pripremiti za jednu od idućih sjednica, čim završi nadzor udruge, koji je u tijeku.



Sjednica je završila u 10,30 sati.

Zapisnik vodio
Gora Rogić

